Kualoloa

Kua loloa Keaʻau i ka nahelehele

Hala kua hulu Panaʻewa i ka laʻau

Ino ka maha o ka ʻohiʻa

Kū kepakepa ka maha o ka lehua

Poʻohina i ka wela a ke akua

(Ua) uahi Puna i ka ʻolokaʻa pōhaku,

(I ka) huna paʻa ʻia e ka wahine e

Nanahu ahi i ka papa o Oluea

Momoku ahi Puna hala i Apua

A eu e, a i ka la

A hulihia la i kai

A eu e, a i ka la

A hulihia la i uka

\*a ua ʻāwaʻawaʻa, a ua noho haʻahaʻa

(Ua wāwahi ʻā, ua nahāha)

Ua heleleʻi, heleleʻi, heleleʻi

A ʻihi ē, a ʻihi ē, ia ē.

He inoa no Hiʻiakaikapoliopele.